Ved åpningen av felttoget rykket XXI. Armeekorps fram med 228. og 21. infanteridivisjon på den østlige bredden av Weichsel fra Marienwerder (Kwidzyn) mot Graudenz (Grudziądz) og møtte i løpet av dagen motstand fra 16. polske infanteridivisjon. Den 2. september kunne Ossa krysses. Den tyske infanterien møtte betydelig motstand nord for byen, men klarte neste dag å oppnå et smalt gjennombrudd i den første forsvarslinjen rundt Graudenz. Den 4. september trengte tyske tropper inn i den indre festningsringen.